Diari Oficial de la Generalitat Valenciana


Sumari del DOGV 9161, del 27-08-2021 (2021/8836)

RESOLUCIÓ de 25 d'agost de 2021, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxi en l'àrea de prestació conjunta de València per a l'any 2021, i s'aprova el calendari dels dies festius.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9161

Data del DOGV
:   27-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8836


Data del document
:   25-08-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * taxi

RESOLUCIÓ de 25 d'agost de 2021, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxi en l'àrea de prestació conjunta de València per a l'any 2021, i s'aprova el calendari dels dies festius. [2021/8836]  
La Llei 13/2017, de 8 de novembre, de la Generalitat, del taxi de la Comunitat Valenciana, estableix, de manera específica, en l'article 15, la facultat de l'Administració per a prendre mesures de control de l'oferta de taxis i d'harmonització de la competència entre els i les taxistes.  
L'Ordre 7/2020, de 10 d'agost, de la Conselleria de Política Territorial, Obres Públiques i Mobilitat, per la qual es regula el sistema de descans obligatori i la limitació diària en la prestació de serveis de taxi en l'àrea de prestació conjunta de València, estableix en l'article 4.3 la possibilitat de dictar instruccions per mitjà de resolució que adapte el règim de descans a la demanda real.  
Amb caràcter general, la direcció general competent en matèria de transport estableix anualment les particularitats dels torns de descans per a la setmana de Falles, Nadal, Cap d'Any i per a aquells esdeveniments en què pot produir-se un augment de la demanda. Igualment, estableix els torns de descans particulars per al període estival, Setmana Santa i Pasqua, en els quals està prevista una disminució de la demanda; i els torns per als mesos de maig, juny, juliol i setembre o en determinats horaris, en els supòsits en què estiga previst l'increment de la demanda.  
  
La Resolució de 15 de juliol de 2021, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2021, i s'aprova el calendari dels dies festius, és la que es troba vigent en aquests moments.  
Com que la situació sanitària existent derivada de la pandèmia produïda per la Covid-19 canvia ràpidament, resulta necessari introduir modificacions en el sistema de descans obligatori en la prestació del servei de taxi en l'àrea de prestació conjunta de València, amb la finalitat d'adaptar l'oferta de taxis a la demanda existent. Per a això, a iniciativa de les associacions del taxi más representatives, resulta convenient canviar el règim establit en la Resolució de 15 de juliol de 2021 esmentada.  
  
Per tant, d'acord amb la normativa esmentada, i fent ús de les facultats atribuïdes per l'article 12 del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat, resolc:  
  
  
Primer. Prestació del servei de dilluns a divendres  
La prestació del servei de taxi en l'Àrea de Prestació Conjunta de València es farà amb el règim de descans obligatori d'un dia setmanal de dilluns a divendres.  
  
Segon. Prestació del servei durant els dissabtes i diumenges  
1. La prestació durant els dissabtes i diumenges del servei de transport públic de taxi per les autoritzacions pertanyents a l'àrea de prestació conjunta de València es realitzarà de manera que descansarà un dissabte o un diumenge de cada setmana, alternativament, en funció de la numeració parella o imparella de la llicència:  
Quan el dissabte siga data parella prestaran el servei els taxis amb número de llicència parell, i descansaran la resta de vehicles.  
Quan el dissabte siga data imparella prestaran el servei els taxis amb número de llicència imparella, i descansaran la resta de vehicles.  
Els diumenges immediats, caiguen en dia parell o imparell, descansaran aquells que han prestat servei en el dissabte immediat anterior i treballaran aquells que han descansat.  
2. Així mateix, tant en dissabtes com en diumenges, descansarà una lletra (parella o imparella que els corresponga treballar) cada dia en l'horari entre les 06.00 i les 18.00 hores de la manera següent:  
El primer dissabte regulat amb aquest sistema que correspon descansar a les llicències parelles (dia 11 de setembre), treballaran les llicències imparelles B, C, D i E, i descansaran de 06.00 a 18.00 hores les llicències imparelles A; i el segon (dia 25 de setembre) treballaran les llicències imparelles A, C, D i E, i descansaran de 06.00 a 18.00 hores les llicències imparelles B, així correlativament de manera indefinida.  
El primer dissabte regulat amb aquest sistema que correspon descansar a les llicències imparelles (dia 18 de setembre), treballaran les llicències parelles A, C, D i E, i descansaran de 06.00 a 18.00 hores les llicències parelles B; i el segon dissabte (dia 2 d'octubre) treballaran les llicències parelles A, B, D i E, i descansaran de 06.00 a 18.00 hores les llicències parelles C, així correlativament de manera indefinida.  
El primer diumenge regulat amb aquest sistema que correspon descansar a les llicències parelles (dia 19 de setembre), treballaran les llicències imparelles A, B, C i E, i descansaran de 06.00 a 18.00 hores les llicències imparelles D; i el segon (dia 3 d'octubre) treballaran les llicències imparelles A, B, C i D), i descansaran de 06.00 a 18.00 hores les llicències imparelles E, així correlativament de manera indefinida.  
El primer diumenge regulat amb aquest sistema que correspon descansar a les llicències imparelles (dia 12 de setembre), treballaran les llicències parelles A, B, D i E, i descansaran de 06.00 a 18.00 hores les llicències parelles C; i el segon (dia 26 de setembre) treballaran les llicències parelles A, B C, i E), i descansaran de 06.00 a 18.00 hores les llicències parelles D, així correlativament de manera indefinida.  
  
Tercer. Distribució dels dies de descans  
A partir de la data en què es produeixen els efectes d'aquesta resolució, els dies de descans obligatori de les autoritzacions de taxi adscrites a l'àrea de prestació conjunta de València queden distribuïts de la manera següent:  
  
Dia de la setmana Indicatiu Terminació de la llicència que descansa  
Dilluns E 8 i 9  
Dimarts A 0 i 1  
Dimecres B 2 i 3  
Dijous C 4 i 5  
Divendres D 6 i 7  
  
  
A les autoritzacions de taxi amb vehicles adaptats a persones amb mobilitat reduïda també els és aplicable la distribució establida en el quadre anterior. No obstant això, el dia de descans que els correspon, poden prestar servei exclusivament a persones amb mobilitat reduïda.  
  
  
Quart. Dia addicional de descans setmanal  
Cada setmana s'afegeix un dia setmanal de descans per a totes les autoritzacions del taxi, que serà rotatori indefinidament, en els termes indicats en el quadre següent.  
Des de la data en què es dicte la present resolució i fins al 3 de setembre, ambdós inclosos, no és aplicable aquest dia addicional de descans setmanal, així com durant la festivitat de Falles de la primera setmana de setembre, que continuarà a partir del 6 de setembre, d'acord amb el quadre anterior.  
A les autoritzacions de taxi amb vehicles adaptats a persones amb mobilitat reduïda també els és aplicable la distribució establida en el quadre anterior. No obstant això, el dia de descans que els correspon poden prestar servei exclusivament a persones amb mobilitat reduïda.  
  
  
Cinqué. Prestació del servei durant el mes d'agost  
Des de la data en què es dicte la present resolució i fins al 29 d'agost de 2021, ambdós inclosos, no és aplicable el que s'ha estipulat quant als torns obligatoris de descans durant els dissabtes i diumenges. Hi són aplicables, no obstant això, els apartats relatius a la prestació del servei de dilluns a divendres i a la distribució dels dies de descans, respectivament, de manera que fins al 29 d'agost no poden prestar servei les llicències amb números parells.  
Les autoritzacions de taxi associades a vehicles adaptats no estan subjectes durant el mes d'agost al descans determinat en aquest apartat, sempre que siga per a atendre necessitats de persones amb mobilitat reduïda.  
  
Sisé. Excepcionalitat per als serveis a persones amb mobilitat reduïda  
  
Les llicències de taxi de l'àrea de prestació conjunta de València que tenen adscrit un vehicle adaptat queden exceptuades del règim de descans obligatori previst per als caps de setmana, en el període regulat en aquesta resolució.  
La prestació d'aquests serveis ha d'identificar-se amb el distintiu que s'acompanya com a annex a aquesta resolució, que s'ha de col·locar en el quadre de comandament, de manera que siga visible des de l'exterior del vehicle.  
La prestació del servei a persones amb mobilitat reduïda té preferència, encara que no té aquest ús exclusiu. Aquesta prestació ha de garantir-se pels prestadors del servei durant les vint-i-quatre hores del dia.  
  
Per a acollir-se a aquesta excepcionalitat, és obligatori estar adscrit a un centre de distribució de taxis, una radioemissora o entitat de contractació per mitjans telemàtics, que tinguen per objecte, entre altres activitats, la contractació telefònica o telemàtica a través de vehicles adaptats, en els quals es garantisca que aquests vehicles presten servei prioritari a persones amb mobilitat reduïda. L'Administració controlarà, periòdicament, el grau de compliment d'aquesta obligació i adoptarà les mesures que considere oportunes en cas d'incompliment, incloent-hi, si escau, la imposició de les sancions que corresponguen.  
  
  
Seté. Celebració de les Falles  
La previsió de la celebració de les Falles els dies 1 a 5 de setembre de 2021 donarà lloc, previsiblement, a una major demanda del servei de taxi, per la qual cosa per a aquests dies s'estableix un règim especial, i no és aplicable el dia addicional de descans regulat en l'apartat quart, ni el descans addicional en caps de setmana regulat en l'apartat segon punt 2.  
  
Huité. Efectes  
La present resolució és aplicable des del dia de la signatura i deixa sense efectes la Resolució de 15 de juliol de 2021, de la Direcció General d'Obres Públiques, Transports i Mobilitat Sostenible, per la qual es determinen els dies de descans obligatori en la prestació de serveis de taxis en l'àrea de prestació conjunta de València per a l'any 2021, i s'aprova el calendari dels dies festius.  
  
Contra la present resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Obres Públiques, Transports i Mobilitat Sostenible en el termini d'un mes, a comptar des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 25 d'agost de 2021.- La directora general d'Obres Públiques, Transport i Mobilitat Sostenible: Roser Obrer Marco.